একদিন আমার এক পরিচিত বন্ধুকে সাথে নিয়ে রওনা হলাম, আমার ছোটবেলার সেই প্রিয় প্রাইমারি স্কুলটি দেখতে। স্কুলটি শীতলক্ষ্যা নদীর পূর্বপাড়ে লক্ষ্মণখোলা আদর্শ কটন মিলস্ সংলগ্ন। বন্ধুকে আগে কিছু জানাইনি কোথায় যাবো আমরা, হাঁটতে হাঁটতে গেলাম চিত্তরঞ্জন গুদারাঘাট নদীর ধারে। নদী পারাপারে নিয়োজিত গুদারা আসতে একটু দেরি হবে বিধায় ভাবলাম নদীর পাড়ে একটু ঘুরে দেখি। ঘুরে দেখতে গিয়েই আর নদীর ওপারে গিয়ে নিজের প্রিয় স্কুলটি আর দেখা হলো না সেদিন, শীতলক্ষ্যার তীরেই ঘুরে চলে এলাম দুজনে নিজেদের গন্তব্যে ৷